Dňa 11.04.2019 sa prijímateľky sociálnej služby Centra sociálnych služieb Zátišie Snina – zariadenia podporovaného bývania zúčastnili tvorivej dielne: "Nech kvitnú kvety nádeje"…, ktoré organizovali OZ Podvihorlatská paleta a Spoločnosť klinickej onkológie v galerijných priestoroch mesta Humenné. Svoju spolupatričnosť a podporu onkologickým pacientom vyjadrili nielen zakúpením jarného kvietku, ale aj maľovaním narcisu ľubovoľnou technikou spolu s umelcami z Maďarska a Poľska. Na 7. ročník tohto tvorivého podujatia sme prijali pozvanie od členiek OZ Podvihorlatská paleta Ing. Márie Lelkovej a Anny Šimkuličovej, ktorá je aj autorkou myšlienky maľovania narcisov. Ďakujeme.